b'\n_START_ARTICLE_\nChobits\n_START_SECTION_\nJuoni\n_START_PARAGRAPH_\nChobitsin p\xc3\xa4\xc3\xa4henkil\xc3\xb6 on Motosuwa Hideki, 18-vuotias ik\xc3\xa4ns\xc3\xa4 maalla asunut nuori mies, joka l\xc3\xa4htee Tokioon preppauskouluun opiskelemaan - tavoitteenaan yliopisto. Sarja sijoittuu tulevaisuuteen, jossa tietokoneet ovat kehittyneet ihmism\xc3\xa4isiksi ja ihmisen tavoin el\xc3\xa4viksi laitteiksi, persocomeiksi. Hidekill\xc3\xa4 ei ole varaa t\xc3\xa4llaiseen laitteeseen, mutta kuin ihmeen kaupalla h\xc3\xa4n l\xc3\xb6yt\xc3\xa4\xc3\xa4 kadulta hyl\xc3\xa4tyn persocomin, joka osaa sanoa vain "Chii". Ja h\xc3\xa4n nime\xc3\xa4\xc3\xa4 t\xc3\xa4m\xc3\xa4n Chiiksi. Hideki ottaa Chiin itselleen, mutta siin\xc3\xa4 on jotain outoa. Chii k\xc3\xa4ytt\xc3\xa4ytyy aivan erilaisesti kuin muut persocomit. Olisiko vanha nettilegenda Chobitsista, erikoisesta persocom-sarjasta, joka pystyy itsen\xc3\xa4iseen ajatteluun ja tunteisiin, sittenkin totta? Chii oppii my\xc3\xb6s kaikenlaista Hidekin avulla, jopa uusia sanoja ja eleit\xc3\xa4. Samalla kun Chii oppii Hidekilt\xc3\xa4 jokap\xc3\xa4iv\xc3\xa4isi\xc3\xa4 asioita, Hideki oppii paljon persocomeista ja Chiist\xc3\xa4. Varsinkin sen ett\xc3\xa4 jokainen p\xc3\xa4iv\xc3\xa4 Chiin kanssa on seikkailu. Voiko persocomia rakastaa? Voivatko ne rakastaa ihmist\xc3\xa4? Ja jos voivat niin mit\xc3\xa4 sitten tapahtuu? Kysymykset py\xc3\xb6riv\xc3\xa4t Hidekin p\xc3\xa4\xc3\xa4ss\xc3\xa4 loppuun asti. Vasta aivan lopussa Hideki saa tiet\xc3\xa4\xc3\xa4 mik\xc3\xa4 Chiin salaisuus on.'